
Hasce  studiorum  primitias  dicat  auctor  qui  haud  par^o 

DISSERTATIO  MEDICA 


INAUGURALIS 

DE 

RESPIRATIONE. 


AUCTORE  ROBERTO  REID. 


Respiratio,  ad  vitam  animalium  functio  ade6 
necessaria,  ut  sine  ejus  adminiculo  cum  morte 
brevi  mutaretur,  prius  inexplicabilis  esse  vi- 
detur, quam  partes  quibus  perficitur  clar^.  sint 
descriptae ; ergo  de  his  in  corpora  humano 
pauca  dicere  memet  accingam. 

Ex  vertebris  dorsalibus,  costis  et  sterno 
• cum  musculis  inter  costas,  et  diaphragmate  thor^ 
;ax  formatur, 

A 

Vertebrae  dorsales  numero  duodecim,  $uo- 
stantiA  cartilaginibus  simili  interpositi,  co- 
lumnam fortem  ferb  perpendicularem  faciunt, 
et  ob  eorum  magnitudines  inter  cervicales  et 
lumbales  locum  tenent.  Lateribus  hujus  co- 
lumnae ad  nectuntur  costarum  singulae  (praeter 
duas  infimas)  vertebris  bis  articulatae. 

Costae  ex  utroque  latere,  duodecim  ossa 
sunt  longa,  curva,  internb  concava,  externi  con- 
vexa, ponb  orbiculata,  antfe  autem  planiora  et 
latiora,  atque  marginem  superiorem  obtusum, 
inferiorem  acutum  habentia.  Uniuscujusque 
costae  posterior  finis  capitulum  fit,  in  duas  su- 
perficies articulares,  linea  media  eminente,  di- 
visum. Fastigium,  sive  linea  media  eminens 
hujus  capituli,  excavationi  cartilaginis  inter  ver- 
tebras accommodatum  est,  duaeque  ejus  ca- 
pituli superficies  supra  et  infra  lateribus  sinus 
vertebrarum  adhaerent.  Pollicem  circiter  a 
costae  fine  adque  ejus  partem  inferiorem  et  ex- 
teriorem est  tuberculum,  supra  quod  alterum 

videtur  capitulum  articulare,  cavo  processus 
transversi  singularum  vertebrarum  adaptandum, 
sed  costae  duae  ad  imum  pectus  utrinque  hoc 
capitulo  careant ; paulo  ante  articulationem  ad 
tuberculum  costa  flectitur,  angulum  faciens, 
qui  magis  magisque  a spina  dorsi  recedit  a 
prima  costa  usque  ad  imam. 

Costae  singulae  anterior  finis  cartilagine 
tenui  forma  costae  ipsi  simili  circumcluditur, 
hujus  cartilaginis  extremitas  altera  sterno  in- 
seritur. Hae  costae  verae  appellantur  quor- 
um cartilagines  separatirn  ad  sternum  currunt, 
sed  falsae  quarum,  non.  Harum  tres  in  uno 
coeunt  priusquam  huc  adveniunt : sic  sep- 

tem superiores  verae  et  quinque  inferiores 

/ 

falsae  nominari  possunt,  undecima  et  duode- 
cima partibus  muscularibus  tantum  conjungun- 
tur. Directio  costae  supremae  descendit,  se- 
cunda fere  ad  angulum  rectum  sterno  committi- 
tur, dum  reliquae  et  ad  vertebras  et  ad  stern- 
um ascendunt. 

Sternum,  os  est  longum,  planum,  medium 
thoracis  tenens,  et  spinae  dorsi  adversum.  Il- 
lius portiones  plerumque  notantur  tres,  quarum 
infima,  medi4  aetate,  cartilaginem  refert,  et  duae 
aliae  arct^  in  unum  concreverunt.  Pars  su- 
prema ferh  triangularis  vel  cordiformis  est,  et 
ad  duos  circiter  pollices  longa,  pars  media  qua- 
tuor  pollices  longa  unum  et  semissem  lata,  et 
tertia  ensis  laminae  comparata,  Xiphoides  vel 
Ensiformis  dicitur,  et  aliquando  bifida  existit.  * 

Uterque  sterni  margo  lateralis  excava- 
tiones octo  habet,  summa  articulationi  clavi- 
culae accommodatur.  Septem  aliae  superfi- 
ciem singulae  praebent  duplicem,  ad  fines  an- 
teriores cartilaginum  sternocostalium  accipien- 
dos aptam. 

Membrana  quoque  capsularis,  fibris  mul- 
tis ligamentosis  firmata,  marginem  supei-ficiei 
uniuscujusque  articulationis  supradictae  cir- 
cumdat ; capita  singularum  costarum  cum  ver- 

tebris,  singularum  costarum  finem  anteriorem 
cum  cartilagine,  hujusque  cartilaginis  cum  sterno 
connectens. 

« 

Intercostales  et  externi  et  interni  musculi 
sunt,  quibus  repletur  spatium  costis  intercept- 
um. Externi  ab  extremitate  postici  costarum 
oriuntur,  et  fibrae  musculorum  obliqui  antror- 
sum  excurrunt,  et  ad  exortum  cartilaginum  cos- 
talium terminantur:  interni  asterno  enascuntur 
«et  horum  fibrae,  ratione  inversi  ab  anteriori  loco, 
posteriorem  versus,  obliquo  cursu  feruntur,  ac 
ad  angulum  cujusvis  costae  terminantur.  Fi- 
ibrae  duorum  musculorum  in  speciem  literae  X 
jsese  decussant.  Series  eorum  quaevis  margini 
iinferiori  costae  superioris,  et  margini  superiori 
icostae  subsequentis  inferioris,  affigitur. 

Musculus  robustus,  latus,  qui  ex  duabus 
iportionibus  carnosis,  tendine  medio  interposito, 
(.constat,  Diaphragma  vocatur.  Hujus  ope  ca- 

vum  thoracis  a cavo  abdominis  sejungitur. 
Musculus  hic  a locis  diversis  oritur;  anterius 
carnosus  ab  interna  et  superiori  parte  cartila- 
ginis Xiphoidis,  et  ex  utroque  latere  a cartila- 
ginibus costae  sextae,  et  septimae  verae,  costar- 
umque sequentium  spuriarum  enascitur.  Fibrae 
carneae  medium  versus  coeunt,  donec  tendine 
triangulari  inserantur,  et  diaphragma  retrorsum 
inclinans  ex  utroque  latere,  bina  plerumque  vero 
quatuor  habet  principia,  haec,  fibris  carnosis  et 
tendineis  a processu  transverso  primae,  et  a 
corpore  secundae  lumborum  vertebrae  origines 
ducunt,  tum  et  fibres  tendinosae  a vertebra  lum- 
borum tertia  et  quarta  sic  a cartilaginibus  il- 
larum intermediis  ad  id  veniunt.  Plurima  fo- 
ramina in  diaphragmate  adsunt,  per  quae 
nervi  plures,  vasa  haematophora,  et  oesophagus 
transeunt. 


1 


'i 


Parietes  thoracis  (sic  breviter  descripti) 
internb  membranis  (pleuris  dictis)  muniuntur. 

viscera  duo,  dextrum  sinistrumque  eo  nomine 
veniunt.  Haec  membranacea  tenuia,  sed  non 

\ 

perinfirma  sunt : et  partes  internas  non  solum 
i sterni  et  costas  tegunt,  verum  etiam  in  pul- 
1 mones  et  pericardium  ita  reflectuntur,  ut  peni- 
itus  includant. 


Pleurae  utrorumque  laterum  sterao  et 
( costis  per  membranam  cellularem  inhaerentes 
«costales  vocantur:  Super  pulmones  leves  sunt, 
«et  extremis  arteriarum  ramulis  superextensis 
Ihumorem  exudant,  quo  humidae  et  lubricae 
«fiunt,  et  minus  aptae  ad  motus  pulmonum  im- 
ipediendum  vel  inflammationem  excitandum. 
IPleurae  costales,  illis  pulmones  tegentibus,  (vul- 
.go  pleuris  pulmonalibus  vocatis)  inflammatione 
teaepe  adhaerent. 

Ubi  pleurae  duae  sese  appropinquant, 
Isscptum  sive  mediastinum  formatur,  et  suprc\  a 
imediA  parte,  infra  vero  potius  sinistra  sterni, 
:ad  vertebras  usque  tendit ; quo  interposito,  la- 

tus  dextrum  praecordiorum  cum  sinistro  nihil 
communicat. 

Septum  sic  formatum  ex  laminis  duabus 
constat,  nisi  cum  separentur  anteriore  ad 
pericardium  et  glandulam  thymum,  aetatis 
infantilis  propriam,  includendum,  posteriori 
inter  radices  pulmonum  atque  vertebras  dorsi  < 

j 

spatium  triangulum  situm  est,  hoc,  bronchia 
oesophagus,  aorta  descendens  et  vena  cava 
descendens,  vena  azigon,  ductus  thoracicus, 
et  par  vagum  nervorum  transeunt.  Illud  me- 
diastinum anterius  vocatur,  hoc  posterius  di- 
citur. 

Pulmones  duo  sunt  viscera  magna  spon- 
giosa, (sed  nequaquam  musculosis  fibris  prae- 
dita) in  duas  portiones  quibus  pleurae  prorsus 
complentur,  mediastino  divisa  et  ex  tubulis 
aeris  vasis  sanguiferis,  lymphaticis  et  nervis 
inter  sese  tela  cellulosa  connexis  constant. 

Pulmo  dexter  major  est,  itemque  frequentius 
in  lobos  tres  subdividitur : sinister  rarius. 

Pulmonibus  figura  est  partium  internarum 
thoracis  ungulae  bubulae  similis,  et  juventute 
color  subrubicundus  : Aetate  autem  virili  cae- 
sius, senectute  lividus,  et  maculis  nigris  ple- 
rumque tinctus.  Fabrica  quidem  asperae  ar- 
teriae quodammodo  pulmonibus  impertitur. 
Ideoque  mentio  ejus  hic  facienda  est. 

Aspera  arteria  a parte  inferiore  cartila- 
ginis cricoideae  in  cavum  thoracis  descendit, 
atque  annulis  cartilaginosis  et  membrani  fibris 
muscularibus  induti  componitur.  Hi  autem 
annuli  horizontales  paralleli  sunt,  et  partibus 
anterioribus  et  lateralibus  tantum  asperae  ar- 
teriae circumdantur ; pars  enim  postica  mem- 

V 

brana  est  validissima,  fibris  muscularibus,  tum 
longis,  tum  circularibus,  (vi  magna  resiliendi 
praeditis)  instructa,  et  pars  interna  rnembrand 
nervosi  sensu  haud  obtuso  praedjta  obtegitur, 

B 

ad  quam  nervi  ex  ramo  recurrente  a pari  octavo 
oriente,  veniunt. 

Post  aortae  curvaturam  et  super  verte- 
bram dorsi  tertiam  aspera  arteria  in  itinera 
duo  (bronchiae  appellatae)  dividitur,  quorum 
dexter  brevior  et  amplior,  sinister  angustior  et 
longior  paulo  est,  prior  dextrum,  posterior  pul- 
monem sinistrum  petit ; et  haec  utrinque  iterum 
iterumque  diducuntur,  et  in  pulmones  subtilissi- 
mis ramulis  innumeris  distribuuntur,  demumque 
in  cellulas  sive  vesiculas  pulmonum  desitura. 

Bronchiae  etiam  anniilis  cartilaginosis  sup- 
peditatae sunt,  quibus  viae  patulae  tenentur,  ut 
aer  quam  liberrimi  meet  remeetque,  sed  pau- 
latim  evanescunt,  et  viae  tum  ver^  membrana- 
ceae  fiunt.  Hinc  ergo  patet  defectum  in  his 
annulis  ad  gulae  accommodandum  (sicut  vulgo 
putatur)  non  formari,  quia  gula  non  in  pulmones 
vadit : sed  ad  potestatem  distentionis  majoris 
tracheae  in  omni  respiratione  violenti,  (ut  in 

i tussiendo)  praebendum,  qud  actione  annuli  per- 
fecti rumpi  possent.  Haec  sententia  magis 
comprobari  videtur,  cum  percipiamus  gulam 
post  tracheam  non  directb  sitam  esse. 

/ 

Vasa  pulmonum  lymphatica  textum  reti- 
formem in  superficie  eorum  faciunt,  atque  in 
ductum  thoracicum  excurrunt. 

Nervis  potiuntur  pulmones,  a pari  octavo 
et  intercostali  magno  orientibus,  qui  in  plexum 
pulmonalem  posticum  et  anticum  dividuntur. 

Vasa  pulmonum  sanguifera  partem  or- 
ganorum respirationis  maximi  momenti  formant, 
et  cui  omnes  alias  subservire  versimile. 

Ad  pulmones  (ut  ad  ceteras  corporis  par- 
tes) sanguis  a cordis  latere  sinistro  per  arterias 
bronchiales  nutritioni  ipsorum  dicatas  fluit,  qui- 
bus sunt  venae  comites  ad  venam  azigon,  san- 
guinem revehentes.  Praeterea  autem  sanguis 

ex  omni  corporis  parte  ad  cordis  latus  dextrum 
redux,  per  arteriam  pulmonalem  magnam  in 
pulmones  propellitur : atque  hujus  ramuli  ar- 
terias bronchiales  tubulosque  aereos,  usque  ad 
eorum  terminationes,  comitantur ; formantes 
quod  apud  Malpighum  rete  mirabile  appellatum 
fuit.  Sanguinem  ita  in  pulmones  missum, 
venae  arteriarum  comites  atque  eodem  nomine 
venientes,  in  quatuor  venas  magnas  ac  denique 
ad  cordis  latus  sinistrum  reducunt. 

Thoracis  hac  brevi  descriptione  tradita, 
nunc  de  modo,  quo  perficitur  Respiratio,  pauca 
addere  aggrediar.  Ad  hunc  finem  aliquamdiu 
de  primi  respiratione  incumbere  debemus, 
quoniam  de  hic  re  multum  ambigitur,  et  quidem 
adhuc  sub  judice  iis  est. 

Respiratio  in  omni  animali  viviparo  incipit 
simul  ac  circulatio  sanguinis  per  vasa  umbili- 
calia intercipitur.  Opiniones  autem  inultae  et 
diversae,  de  modo  quo  functio  tam  magni  mo- 

menti  initium  habet,  et  de  mutatione  in  cor- 
poris constitutione  tunc  temporis  perfecta,  phy- 
1 siologicos  in  omni  aevo  agitaverunt : Sed  quon- 
iiam  magn^  ex  parte  opiniones  veterum  super 
Ihypotheses  vanas  et  futiles  constructae  fuerunt, 
«et  quidem  refutationes  cum  sibiipsis  saepissimi 
tulerunt,  silentio  transire  decreverim,  donec  ad 
iid  problema  celeberrimum  illustrissimi  Harvey 
iventum  est,  “ quomodo  nempi  embrio  post  sep- 
timum  mensem  in  utero  matris  perseveret? 
“ cum  tamen  eo  tempore  exclusus  statim  re- 
spiret,  imo  vero  sine  respiratione  ne  per 
horulam  quidem  superesse  possit,  in  utero 
autem  manens  ultra  nonum  mensem,  absque 
respirationis  adminiculo,  vivus  et  sanus  de- 
‘‘  gat.”  In  tam  insigni  philosophorum  ca- 
tterv^  eum  sequente,  haud  mirandum  est,  tot 
itentamina  ad  hujus  quaestionis  solutionem  esse 
Ifacta,  ut  de  singulis  pauca  etiam  dicere,  fines 
quos  mos  dissertationibus  hujusmodi  posuit, 
multum  excederet. 

Yerumtamen  de  hypothese  Doctoris  Whytt, 
ob  reputationem  in  praestantissimis  medicinae 
scholis,  tamdiu  conservatam,  mentionem  facere 
hic  necesse  videtur.  Ad  inceptum  illustrissi- 
mus auctor,  sanguinem  foetus  (priusquam  in 
lucem  editi)  a matre  esse  praeparatum,  notat, 
autem  simul  ac  transitus  inter  sese  sanguinis 
prohibitus  est,  animal  ad  mutationes  fluidorum 
essentiales  faciendum,  respirare  cogitur,  in  eo- 
dem modo  quo  sensus  famis  et  sitis  molesti  cibi 
desiderium  excitant. 


Sic  aere  in  pulmonibus  deficiente,  sensus 
anxius,  qui  spirandi  appetitus  putaretur,  in 
thorace  oritur.  Hunc  appetitum  solummodo 
partu  originem  accipere  putat,  quia  tunc  san- 
guis in  pulmones  conatibus  infantis  majore  vi 
propellitur,  qui  pulmones  ad  actionem  stimu- 
lando, causa  proxima  desiderii  respirandi 
esse  videtur.  De  problemate  per  illus.  Har- 
rey  proposito  dicit,  “ It  is  so  very  easy  of  so- 

lution,  that  it  is  not  a little  surprising  that 
so  many  physiolo^ical  writers  should  have 
attempted  it  in  vain”  et  addit^  sanguinem,  qui 
3)liin  per  foramen  ovale  et  ductum  arteriosum 
iransivit,  per  vasa  pulmonum  (dum  vita  mane- 
nit)  fluere,  cum  semel  foetus  spiritum  traxerit, 
iitiamque  quoniam  respirationis  motus,  ad 
sanguinis  circulationem,  per  pulmones,  quam 
maximi  pollet,  si  ob  causam  aliquam  impedita 
iit,  ut  sanguis  in  eorum  vasis  stagnaret,  mors 
;dto  scenam  clauderet. 

Respiratio  prima  ex  sententia  Halleri,  ab 
nfantis  vagitu,  cum  primfim  in  lucem  editur, 
rigoris  et  lucis  dolore  concitato  originem  du- 
iit:  Sed  hujus  phaenomeni  solutioni  hoc 

'on  habendum  est,  quia  primis  inspirationem 
iiciendam  fuisse,  qu^m  vagitum  productum 
lotuisse,  qu^m  maximi  patet. 

Cum  sanguinis  circulatio  inter  matrem  et 
xetum  interrupta  sit  ob  sensum  anxium,  ab 

aeris  renovati  defectu  orientem,  infante  percep** 
tum,  musculi  totius  corporis  agitantur,  et  quo- 
niam hi  ad  respirationem  aptati,  cum  aliis  cor- 
poris musculis  in  eodem  tempore  excitantur, 
“ respiratio  inventa  est”  et  semper  postea  toties 
acta  erit,  quoties  sensus  talis  inquietus  oritur; 
hoc  pro  causa  respirationis  incipientis,  satis 
manifestum  apud  Darwin  visum  est. 

His  opinionibus  sic  raptim  obtutis,  ad  par- 
um considerationes  praeterlabar,  quae,  ni  fallor,, 
veram  rationem  initii  spirandi  magis  adpro- 
pinquare  videntur. 

Foetum,  spiritum  post  partum  illico  tra-- 
here  cogi,  propter  aeris  atmospherici  irrita- 
tionem,  musculis  respirationis  jam  descriptis; 
ope  nervorum  impertitam,  nonnullis  visum  est; 
et  sic  arguunt.  Ramuli  nempe  nervorum  plu- 
rimi secundi  rami  quinti  paris,  qui  ramulum 
canali  carotico  ad  sympatheticum  magnum  for- 
mandum, alterum  aquaeductui  fallopii  ad  por- 

tionem  duram  septimi  paris  jungendum  emittit; 
et  plurimi  etiam  extremorum  portionis  durae 
ipsius  per  nares  circumque  os  distribuuntur. 
Ramuli  quinti  et  septimi  paris  in  facie  liberrimi 
inter  sese  communicant,  quorum  complures 
descendunt  et  circa  arterias  carotidas  externas 
cum  ramulis  sympathetici  magni  et  in  cervice 
etiam  cum  surculis  nervorum  cervicalium  se- 
cundorum et  tertiorum  committuntur,  inde 
nervi  phrenici  sive  diaphragmatici  praecipub 
oriuntur. 

Scire  igitur  oportet,  cum  primum  caput 
ifoetus  in  lucem  editur,  partes  extremas  nervo- 
jirum  quinti  et  septimi  paris,  naribus  et  faciei  dis- 
‘tributas  aere  affici,  stimulare  aliisque  cum  qui- 
Ibus  conjunguntur,  impressiones  impertire;  de- 
liinde  musculos  circum  os  tremere  et  convul- 
hsionibus  quasi  levibus  crebrisque  tentare  cae- 
Ipisse,  fibras  diaphragmatis  musculosas,  tum 
letiam  praecipui  stimulum  aeris  per  nervos 

phrenicos  accipere,  sese  contrahere  atque  dia- 
phragma deorsum  planius  ferre  : dum  eodem 
tempore  musculi  inter  costas  stimulum  aeris 
quoque  per  sympatheticos  magnos  qui  cum 
nervis  intercostalibus  quam  liberrimb  communi- 
cant, accipiunt,  fibrasque  suas  contrahunt, 
costas  elevant,  thoracemque  dilatant. 

Haec  omnia  simul  facienda  sunt.  Qui- 
bus rebus  in  thorace  vacuum  quasi  fit,  in  quod 
aer,  qui  nares,  os  atque  fauces  jam  complent, 
gravitate  sua  statim  irruit  stimulumque  adhuc 
majorem  pulmonibus  dat;  paululum  spiritAs 
emittitur,  sed  multo  plus  iterum  trahitur  ita  ci- 
tissimi ut  foetus  spirare  videatur.  Brevi  autem 
aer  pulmones  complet,  qui,  modo  de  quo  men- 
tionem jam  jam  faciemus  spiritum  emittunt  et 
trahunt.  * 

Rationis,  qua  stimulus  aeris  naribus  pri- 
mum admotus,  diaphragma,  musculosque  inter 

costas,  inter  principia  spirandi  efficit,  exemplum 
nobis  insigne  et  pulchrum  est,  pulvis  nicotiani 
tabaci  naribus  alicujus  ei  insueti  admotus  ; pri- 
mo diaphragma  et  musculi  inter  costas  stimuli 
participes  sese  contrahunt,  deinde  spiritum  tra- 
here profundum,  homo  inviti  cogitur,  et  ple- 
rumque aliis  musculis  invicem  agentibus  sternu- 
tatio inducitur. 

Paucis  sic  dictis,  de  impulsu  nervorum  in 
Respirationem  primam  excitandum  alias  causas 
de  spirandi  initio,  breviter  attingam.  Sed  pri- 
usquam rem  agere  ingrediar,  pauca  dicere  de 
structura  foetus  peculiari  paulisper  incumbere 
oportet. 

Cavitas  in  foetus  pectore  brevis  est,  com- 
pressa ab  enormi  mole  hepatis  : pulmones,  pro 
cordis  portione  exigui,  collapsi  sunt,  et  tam 
solidi  ut  in  aquil  positi  instanter  fundum  pe- 
tant, sed  non  si  aer  semel  tantum  in  iis  receptus 

sit.  Costis  quam  maximi  depressis,  sternum 
versus  dorsi  spinam  appropinquat  et  diaphragma 
relaxatum,  longd  in  thorace  ascendit.  Etiamque 
situs  foetus  in  utero  ad  capacitatem  thoracis 
diminuendum  non  nihil  adjuvat ; Caput  nemp^ 
ponderosum  ejus  antrorsum  flexum  in  pectore 
restat,  et  genua  aurium  tenus  contorta  sunt. 
Quibus  causis  plurima  viscera  abdominalia  in 
thoracis  regionem  urgentur  et  hepar  (in  foetu 
tam  magnum)  penitus  sub  costis  reconditu^. 
Cum  autem  animal  in  lucem  editur,  figura  ejus 
mutationem  accipit,  corpus  extenditur  et  pres- 
sione a thorace  et  abdomine  sic  remota,  spa- 
tium inter  spinam  dorsi  et  sternum,  vi  costarum 
magn^  resiliendi,  crescitur,  et  hepar  cum  aliis 
visceribus  abdominalibus  in  propria  loca  de- 
scendunt; atque  diaphragma  situm  ei  post 
partum  naturalem  assumere  sinunt.  Quem 
musculum  ope  distentionis  ad  actionem  citum, 
adminiculum  haud  parvum  inspirationi  prae- 
bere, illustrissimo  Doctore  Duncan  in  prae- 

lectionibus  ejus  sat  superque  demonstratum  est. 

Ita  cavum  thoracis  motibus  atque  potesta- 

1 

tibus,  supra  dictis,  augetur;  simul  atque  eMem 
ratione  pulmones  inflantur.  Nullum  enim  spa- 
tium aere  vel  quoquam  alio  plenum  inter  costas 
atque  pulmones,  thorace  integro  existit,  sed 
pleura  pulmonis  proximb  sub  pleura  costarum 
.sita  est,  quam  rem  ita  sese  habere  haec  docent; 
si  animali  spiranti  musculi  inter  costas  scalpello 
cautb  amoveantur,  pleura  intacta  pulmo  proxi- 
mi sub  pleura  oculis  videri  potest.  Si  quoque 
animalis  sub  aqua  thorax  aperiatur,  pulmone 
‘integro,  nullae  aeris  bullae  ad  summam  aquam 
• oriuntur. 

Hoc  modo  infans  spiritum  primum  trahere 
•coactus  est,  atque  ex  ope  nervorum  jam  pridem 
tdicta,  ni  fallor  aliquid  adminiculi  recipere  vi- 
detur, quia  naturam  in  functionibus  multd  mi- 
ims  momenti,  quam  Respiratio,  varia  auxilia 
'n  eodem  fine  dirigere  vidimus. 

Ex  supra  dictis  satis  constat  quomodo  re- 
spiratio incipit;  nunc  de  ratione  qui  animal, 
dum  vivat,  spiritum  haurire  et  emittere  cogitur, 
in  animo  est  breviter  disputare. 

Eodem  modo  quo  aer,  suo  pondere  per  os  et 
orificium  glotidis  irruens,  ingreditur  pulmones, 
quorum  capacitas,  potestatibus  (de  quibus  jam 
mentionem  feci)  augeri  videtur,  tunicae  vasorum 
sanguiferorum  in  illis  distributorum,  hactenus 
collapsae,  nunc  aliquid  distentionis  accipiunt, 
et  sic  viae  ad  sanguinis  ingressum  patentes 
tenentur. 

Ex  his  patet,  sanguinem  per  ductum  ar- 
teriosum non  transire  cum  transitus  per  arterias 
pulmonales  et  venas  multd  facilior  factus  sit, 
ergo  contractione  ventriculi  cordis  dextri,  san- 
guis in  pulmones  illiditur,  et  venis  pulmonalibus 

in  auriculam  sinistram  portatur,  ubi  valvulam 
foraminis  ovalis  tam  arct^  comprimit  ut  transi- 

tus  fluidorum  aliquorum,  per  id  penitus  impe- 
’ diatur.  Quocirca  in  summa  inspiratione  vasa 
sanguifera  pulmonum  arctantur,  et  sub  finem  ex- 

pirationis  collapsa  sunt : hinc  duo  obstacula 
fluxui  sanguinis  per  ea  oriuntur,  et  quoniam 
transitus  per  foramen  ovale  ei  etiam  negatur, 
sanguis  in  cordis  ventriculo  dextro  accumulat, 
cor  inaequaliter  contractum  est,  et  sanguis  a 
capite  redux  per  venas  cavas  descendentes  im- 
peditur, donec  tandem  anxietati  universali  ut 
succurreret,  auxilium  praebet ; ergo  nunc  ad  pau- 
ca de  potestatibus  motfis  thoracis  efficientibus 
dicendum,  venimus. 

Inspiratio  maxima  ex  parte  ope  musculor- 
um inter  costas  et  diaphragmatis  perficitur : 
cum  autem  spiritus  gravis  aut  difficilis  evadit, 
alii  musculi  ut  serrati  postici  superiores  et  ser- 
rati majores  et  minores  antici,  atque  omnes  qui 
ex  partibus  supra  thoracem  origines  ducunt, 
non  nihil  ad  costas  elevandum  adjuvant.  His 

igitur  de  causis  hominem  dyspnoea  laborantem 
humeros  haud  parum  tollere  vidimus. 

De  actione  intercostalium  olim  inter  viros 
sapientissimos  multum  dubii  erat : sed  si  atten- 
to animo  examinantur  solummodo  ad  costas 
elevandum  usui  esse  apparerent ; quia  imprimis 
costa  prima  quam  secunda,  secunda  quam  ter- 
tia, et  sic  superior  quisque  quam  inferior  se- 
quens immobiliores  sunt.  Ergo  cum  musculi 
intercostales  sese  contrahant,  costas  inferiores 
superiores  versus  movere  pollent.  Omnes  enim 
musculi  sese  contrahendo  agunt ; atque  partem 
motam  secundum  directionem  fibrarum  suos 
fines  fixos  versus  trahunt.  Deinde  quoniam 
series  externa  intercostalium  margini  inferiori 
costae  superioris  propior  spinae  dorsi  quam 
adhesio  ejus  margini  obtuso  costae  inferioris 
oritur,  quibus  modis  fines  inferiores  utriusque 
seriei  longius  a centro  motus  quam  superiores 
inseruntur : satis  manifestum  est,  quod  ex  hac 

constructione  costas  inferiores  majore  vi  sur- 
sum moveri  possunt. 

Fibrae  musculosae  diaphragmatis  etiam 
sese,  stimulo  admoto,  contrahunt,  et  portio  ejus 
inferior  tendinem  medium  deorsum  ^trahunt 
simul  portio  superior  lata  eundem  tendinem 
insertiones  costales  versus  movent;  donec  to- 
tus musculus  quasi  planus  fit,  quo  viscera  ab- 
dominalia deprimuntur  atque  cavum  thoracis 
sic  multum  augetur. 

Contra  cum  spiritum  emittimus  musculi 
abdominis,  serrati  postici  inferiores,  sacrolum- 
bales,  et  omnes  qui  ex  partibus  infra  thoracem 
origines  ducunt,  sese  contrahant,  et  musculis 
intercostalibus  relaxatis,  costae  vi  magn^  car- 
tilaginum resiliendi  situs  proprios  resumant  at- 
que diaphragma  .mediastini  contractione  atque 
pressione  viscerum  abdominalium  longe  in  tho- 

racem  ascendit,  capacitas  ejus  minuitur;  eo- 
demque  tempore  aer  e pulmonibus  expelliturf 

Quantitatem  aeris  quam  sanus  et  quietus, 
in  pulmones  singulis  inspirationibus  accipit, 
quadraginta  circiter  pollicibus  cubicis  adae- 
quare ex  multorum  experimentis  inventum  est, 
cum  autem  infans  semel  spiritum  hauserit  aer 
nunquam  ^ pulmonibus  penitus  emittitur.  Nam 
experimenta  a doctore  Goodwin  instituta  de- 
monstrant, aeris  pollices  cubicos  centum  et 
novem  in  pulmonibus  hominis  adulti  post  ex- 
pirationem  extremam  adhuc  manere,  atque  post 
expirationem  ordinariam  pollices  cubicos  cen- 
tum et  septuaginta  novem  pulmones  continere 
Doctori  Menzies  visum  est,  unde  patet  ratio- 
nem dilatationis  pulmonum  ante  et  post  inspi- 
rationem ordinariam  esse  ut  179  ad  219* 
Hanc  conclusionem  certh  pro  magnitudine 
thoracis  variam  esse  concludendum  est,  et 
quoniam  respirationis  functio  actioni  causarum 
ade<^  multarum,  obnoxia  apparet,  rationem 

veram  aeris  in  pulmonibus  recepti  obtineri  non 
speremus. 

Respirationum  autem  frequentia  ex  vitae  ge- 
nere, et  aere  inspirato,  et  corporis  exercitatione, 
ne  dicam  ex  morbis  multum  pendet,  sed  ple- 
rumque respirationum  homini  integro  et  quieto 
sunt  sexdecim  vel  octodecim  in  sexagesimi 
parte  horae,  simul  atque  eodem  temporis 
spatio,  cordis  et  arteriarum  pulsus  sexaginta 
aut  sexaginta  et  quatuor  numerentur. 

Hactenus  de  modo  quo  perficitur  Respi- 
ratio, nunc  pauca  de  mutationibus  chemicis 
quas  aer  et  sanguis  inter  spirandum  subeunt, 
addere  aggrediar. 

Aer  tanti  momenti  esse  ut  absque  illo 
nec  vita  animalium  sustentari  nec  incrementum 
rit^  pergere  queat,  hominibus  in  omni  aevo 
cognitum  fuisse  videtur ; sed  verae  notiones  de 

mutationibus  chemicis  ejus  inter  spirandum 
prim6  ab  experimentis  illustiussimi  Boyle  de- 
ductae fuere;  maxima  verum  ex  parte  in  ob- 
scuritate latuerint  donec  natura  et  constitutio 
aeris  atmospherici  experimentis  virorum  inge- 
niosissimorum, Black,  nempe  Scheele  Priestley 
et  Lavoisier  explicatae  fuerunt : quibus  quan- 
quam  eadem  aeris  mensura  e pulmonibus  ex- 
piratione  emittatur,  quae  per  inspirationem  in 
eos  accepta  fuisset  (sicut  nuperrim^  experi- 
mentis accuratissimis,  per  viros  illustrissimos, 
Allen  scilicet  et  Pepys,  institutis  manifestum 
eSt),  tamen  aerem  expulsum  minimi  iisdem 
dotibus  ac  aer  inspiratus  praeditum  esse  de- 
monstratum est. 

Experimenta  enim  horum  philosophorum 
aerem  atmosphericum  ex  duabus  saltem  parti- 
bus componi  ostendunt,  scilicet  ex’  aere  puro 
oxigenio  dicto,  atque  altero  azotico  sive  nitro- 
genio  nominato.  Paululum  vel  pars  una  fer^ 

in  centum  gas  acidi’  carbonici  etiam  detegi 


^ possit.  ,Nam  illorum  gas  neutrum  per  se,  nec 
utrumque  simul  mistum,  aquam  calcis,  vel 
lixiviam  causticam  turbidam  redderet,  sed  hoc 
ladventitium  habendum  est. 


Centum  partes  aeris  atmospherici  ex  oxi- 
genii  partibus  una  et  viginti  et  azotici  septua- 
ginta octo  cum  una  parte,  gas  acidi  carbonici 

constare  inveniuntur. 

* 

X . 

Ex  his  partibus  aerem  atmosphericum 
componentibus,  una  solummodo  vitam  animali- 
um sustentare  potest,  scilicet  gas  oxigenium, 
quod  tamen  nimihm  stimuli  excitaret  nisi  cum 
aliis  vitiaretur. 


Quando  aer  atmosphericus  semel  in  pul- 
mones hominis  acceptus  iterumque  emissus 
fuerit,  aliquid  mutationis  in  eo  detegi  possit. 

s 

Namque  circiter  pars  tertia  gas  oxigenii  quod 

habebat  aer  ante  inspirationem,  secundum 
Allen  et  Pepys  abest,  atque  loco  ejus,  eadem 
quantitas  aeris  fixi  sive  acidi  carbonici  in- 
venitur, etiamque  ab  experimentis  horum  viro- 
rum patet  gas  azoticum  manere  imminutum. 

Oxigenium  totum  ex  aere  in  quo  animal 
periit  evanescere  non  videtur,  verum  enimvero 
portiones  varias  animalibus  diversis  consumi 
ab  experimentis  concludendum  est,  atque  ubi 
ferfe  totum  gas  oxigenium  defuerit,  si  quis  ad- 
huc saepius  eundem  spirare  tentaverit  respiratio 
diutius  sustentari  non  potest.  Sed  tamen  ob- 
servatum est  cum  animal  ob  aeris  renovati 
defectum  periverit,  mors  ejus  non  tam  defectui 
gas  oxigenii  quam  effectibus  deleteriis  gas 
acidi  carbonici  est  tribuenda.  Nam  si  aci- 
dum carbonicum  kali  puro,  vel  aliquo  alio  ab- 
sorbeatur, animal  quod  ante  in  aere  partem 
oxigenii  quartam  continente  expiraret,  tunc 
in  aere  quindecimam  illius  partem  solummodo 

lOntinente  vigeret : ut  experimentis  illustrissimi 
Lavoisier  demonstratum  est.  Residuum  aeris 
m quo  animal  ita  periit  gas  est  azoticum,  cui  si 
aintum  gas  oxigenii  addatur  quantum  aeris  fixi 
Ibsorptum  fuit,  aer  hoc  modo  compositus  at- 
nospherico  communi  prorsus  similis  sit  atque 
uunc  respirationem  sustinere  et  flammam  alere 
tequ^  valet. 


Sanguis  per  pulmones  transmissus  aliquid 
mutationis  subit;  nam  vidimus  sanguinem  e 
entriculo  dextro  in  arteriam  pulmonalem 
i^x pulsum,  colore  nigricantem  esse ; sed  per 
rasa  pulmonum  transeundo  sanguis  colorem 
■ubrum  floridum  acquirit.  Hanc  mutationem 
)hilosophi  celeberrimi  jam  saep^  citati  rit^ 
::oncludunt,  ex  gas  oxigenio  derivari,  quod  aer 
:ommunis  inspiratus  continet,  quodque  in 
sanguinem  absorberi  atque  cum  eo  intimi 
ciommisceri  videtur.  Sed  contra,  sanguinem 
;n  circuitu  foetus  aeri  atmospherico  non  ex- 
«ositum,  tamen  colorem  rubicundum  obtinere, 

nonnullis  pro  argumento  satis  pollenti  colorem 
ejus  ab  oxigenio  potiri  non  posse  habitum  fuit. 
Hoc  vero  nihil  momenti  aestimari  debet,  quia 
vasa  foetus  ramificationes  arteriarum  matris 
super  placentam  extensas  arct^  commitantur, 
et  quoniam  ab  experimentis  patet  oxigenium 
propensionem  ad  aequilibrium  in  sanguine  ha- 
bere, cum  sanguis  foetus  nigrans  per  vasa 
umbilicalia  ad  placentam  fertur  partem  oxi- 
genii  a sanguine  matris  accipit;  et  ergo  san- 
guinem foetus  aeri  atmospherico  exponi  non 
necesse  est. 

Sanguinis  colorem  rubicundum  ab  oxigenio 
obtineri  adhuc  magis  comprobatur,  si  sanguis 
arteriosus,  gas  azotici  hydrogenii  vel  acidi  car- 
bonici  actioni  expositus  sit,  quoniam  his  modis 
colorem  nigrum  assumet. 

Ope  respirationis  etiam  aliquid  noxium 
sanguine  aufertur,  quod  si  in  eo  retentum 
fuerit  sanguis  minus  solito  cor  stimularet, 

Praeterea,  halitus  quidam  aquosus  h san- 
guine  semper  emittitur ; transpirationis  fortasse 
esffectus  et  ex  aqua  per  ductum  thoracicum 
c:um  aliis  digestionis  fructibus  in  pulmones 
{portata  constare  videtur. 

